พอดีตามรอยวงในมาเดินเล่นตลาด Night Market ใหม่ติดหาดจอมเทียน ที่ตลาดมีร้านของกินเล่นเยอะเหมือนกัน แต่แนวๆขายฝรั่งยังไงอยู่ เดินเล่นได้แป๊บนึง ไม่ค่อยอิน แต่อยากหาร้านนั่งเล่น เลยเดินมาเจอร้านนี้ เลยกะว่าจะทานไรเล่นๆ จิบไรเย็นๆ นั่งดูบรรยากาศสักพักท่าจะดี

เมนูของที่นี่หนามาก มีอาหารแทบทุกประเภท  วันนี้เราเลยสั่งพิซซ่า หมูแดดเดียว และ Fries พร้อมเบียร์สิงห์ มาทานเล่น ชอบหมดทุกอย่างยกเว้นพิซซ่า ตัวแป้งไม่อร่อย ตัวชีสออกหวาน กินไม่หมด แต่หมูแดดเดียวอร่อย หมูนุ่มใช้ได้เลย แต่ที่ชอบสุดของวันนี้คือ French Fries ทอดมาร้อนๆกรอบๆ ให้มาชามใหญ่มาก (แต่ก็หมด) 

หมดนี่รวมเบียร์สิงห์ 2 ขวดราวๆ 600 บาท บรรยากาศนั่งเล่นได้ชิลๆ แนะนำเลย แต่อย่าสั่งพิซซ่านะครับ 555++ ถ้าวันนี้ไม่ได้สั่งคงให้ไป 4 ดาวละ ????